Referat fra Bestyrelsesmøde i DII Langebro

mandag d.16.04.2018 kl.17.15-20.00

**Valg af referent**

Rasmus blev valgt som referent, Christina blev valgt som ordstyrer.

**Godkendelse af referat fra sidste bestyrelsesmøde:**

Referat fra sidste møde blev godkendt uden kommentarer.

**Personalesituationen: ansættelse af ny pædagog.**

Der var et stort og got felt til stillingen. Nicki blev valgt og er startet på 34 timer/uge og alle er tilfredse med ham og han er faldet godt til. Nicki har fået flere timer en Mia havde, men Vibeke er, efter eget ønske, gået tilsvarende ned i tid, til 34 timer.

**Ejendommens ejerforhold og status på dette projekt. Hvilke muligheder har vi/ Hvad gør vi videre?**

Langebro står ikke som ejendommens ejer i tingbogen. Det er hjælpekorpsets børnehave, der er formel ejer. Kommunens vil gerne have en formel ejer, pga. vedligeholdelse udfordringer og krav om tinglysning af pant. Annette fra SPIA, har brugt en del tid på dette. Hun har kigget i arkiver og har dokumenteret overgangene til Langebro. Tinglysning af navneændring er alligevel blevet afvist flere gange. Anette har derfor opgivet at genneføre dette.

Christina, Helen og Rasmus har haft møde et med Anette om hvilke muligheder Langebro nu har:

1. Vi kan forsøge med en retssag og håbe på at retten vil lade ejerforholdet tilfalde os.

2. Indgå aftale med kommunen om at de ejer bygningen, men at de til gengæld garanterer børnehave drift på stedet i de næste 30 år. Dette er lykkedes for andre institutioner. Det er vigtigt at vi får en afslutning på dette - så vi kan få bygningen sikret og renoveret. Der er sætningsskader, m.m. som skal udbedres ASAP. Annette anbefaler løsning nr. 2.

Det blev besluttet at vi går i dialog med Jens Holm, der er advokat og har erfaring med dette. Vi ønsker at få klarlagt vores muligheder, og samtidig høre hvad det vil koste os at gennemføre.

**Orientering om tlf +alarm.**

Vi skifter både telefon- og alarmsystem. Det nye telefonsystem påvirkede alarmsystemet, så vi har besluttet at skifte begge systemer, da alarmen var så gammel at det ikke kunne svare sig at bygge videre på det gamle. Prisen på mange årlige fejlalarmer hjælper med til at det økonomisk giver god mening. Desuden har vi fået ekstra 10.000kr fra 4% puljen. De starter implementeringen af det nye system d. 17/4-18

**Orientering/update om eventuel Lock out.**

Der er intet nyt fra SPIA eller andre. Der har været spørgsmål til hvorvidt det er lovligt at spørge medarbejdere om de er organiseret. Det er det - iflg. SPIA og kommunen - med den ordlyd, som spia har dikteret.
Det er blevet bekræftet at rengøringen vil kunne dække en nødrengøring under en evt. lockout.
DII Langebro holder åbent med med forudsætning af reduceret åbningstid, samt at de der kan selv passer deres børn.
Der skal sætte en seddel op der understreger at vi antager at forældrene kan passe efter samme ordning som angivet ved første rundspørge i forbindelse med den første anmeldte lockout dato. Desuden skal vi have tilkendelgivelser fra nye forældre, der ikke var en del af runde et.

**Orientering om ny persondatalov. (Bestyrelsens rolle.)**

26.maj 2018 træder den nye ordning i kraft.
Spia tilbyder et kursus om dette i samarbejde med BDO til 18.000kr. Det blev vurderet at vi deltager ved evt 2. omgang kursusforløb.Dette har også været oppe som punkt i ledernetværket og her er der aftalt at, erfaringerne fra kurset bliver til netværksmødet, fra de der har tilmeldt sig kurset.

Vi afventer SPIAs kursus t, og ser hvilke materiale der kommer ud til os medlemmer.

Helene har printet information fra datatilsynet med en vejledning.
Vi skal have et overblik over hvilke info vi indsamler, opbevarer, deler data med. Fortegnelser over hvilke data vi indsamler data, etc.

Personalet er blevet orienteret og fået udleveret materiale herom, og har til opgave at sikre deres områder/berøringer med data.

**Orientering om netværket**

GDPR blev berørt og diskuteret. Noget tager kurset og orienterer de andre på et senere møde.
Institutionen Sofie Gården skifter leder. Personen er endnu ikke fundet, men der er dialog med en.

På seneste Netværks bestyrelsesmøde var der et oplæg fra en leder om fordele og ulemper ved at være i en selvejende klynge.

**Præsentation af Klaus som nyt bestyrelsesmedlem.**

Klaus overtager Esberns plads i bestyrelsen, da Ambre stopper i institutionen og familien flytter til Trekroner.
Klaus overtager når Esben stopper.
Klaus overvejer at påtage sig næstformandsposten.
Helene flytter “formentligt” til Snekkersten, hvilket frigiver endnu en plads. Simon overvejer at tage den.

**Eventuelt**

Book en plads - Ordningen bliver udskudt til sommeren 2019 og den gamle ordning fortsætter derfor.

Ny Master læringsplan - vi er godt med, og skal ikke ændre så meget. Mere leg, mindre læring. Dette bliver gennemgået nærmere på næste bestyrelsesmøde.

Arbejdsweekend - Opfølgning på hvorvidt det er nødvendigt - Med input fra personalemødet om at der ikke meget der trænger, blev det besluttet at arbejdsweekenden i foråret er aflyst. Vi vender tilbage til emnet i september.

Opfølgning og planlægning af sommerfest - Bestyrelsen og personale bliver fordele på posterne. Fordelingen sker pr. mail efterfølgende. Christina sender igangsættende e-mail når vi nærmer os. Desuden bliver der meldt regler ud om hvordan man opføre sig når man kommer på besøg, både som nuværende og tidligere barn. Seddel med opfordring til at overholde reglerne skal hænges op i mellemgangen på dagen, så alle ser det.

**Næste møde**

Det blev aftalt at næste bestyrelsesmøde bliver d. 21. August 2018 kl. 17.15 - 20.00